《钱唐怀古》
宋代·汪斗建

江上城低烟树红，江潮西去几时东。
吴王花草隳春暮，禹会楼台入梦空。
万里孤云留夕照，千年遗恨诉秋风。
凤凰飞去无消息，漠漠遥岑烟雨中。

作者简介：（1255—1326）元间建德淳安人，字昌辰。倜傥有奇志。宋时在京学，率同舍七十人伏阙上书，攻贾似道误国。入元，典教遂阳三载，后不复仕，家居教授以终。